OzLabs/hebrew-wiki-articles huggingface dataset:
מרקורי פארק ליין

מרקורי פארק ליין (באנגלית : Mercury Park Lane) היא מכונית סלון בתצורות של 2 דלתות, ו-4 דלתות מתוצרת חטיבת מרקורי בקונצרן המכוניות האמריקאית פורד, אשר יוצרה בין השנים 1960–1958 ו-1968–1964.

דגם "מרקורי פארק לין ברוהאם" יוצר בין השנים 1968–1967.

==דורות==
* דור ראשון - יוצר בין השנים 1960-1958
* דור שני - יוצר בין השנים 1964–1968
* בין השנים 1967–1968 יוצר דגם "מרקורי פארק לין ברוהאם" (Mercury Park Lane Brougham) בתצורות : 4 דלתות סדאן, 4 דלתות הרדטופ, 2 דלתות פסטבק (שנת 1968)

==מפרט טכני==
* מנוע קדמי
* מנוע בנזין
* סוג הנעה : הנעה אחורית
* תצורות דור ראשון : 4 דלתות הרדטופ סדאן, 2 דלתות הרדטופ קופה, 2 דלתות קבריולה
* תצורות דור שני : 4 דלתות הרדטופ סדאן, 2 דלתות הרדטופ, 2 דלתות קבריולה
===תאוצות===
* תאוצה בין 0–100 קמ"ש היא 8.5 שניות (מנוע V8 צילינדרים, 7,044 סמ"ק המפיק 365 כ"ס, דגם הרדטופ סדאן, שנת 1958)
* תאוצה בין 0–100 קמ"ש היא 7.3 שניות (מנוע V8 צילינדרים, 7,044 סמ"ק המפיק 405 כ"ס, דגם הרדטופ סדאן, שנת 1958)
* תאוצה בין 0–100 קמ"ש היא 8.9 שניות (מנוע V8 צילינדרים, 6,384 סמ"ק, דגם הרדטופ סדאן, שנת 1968)
* תאוצה בין 0–100 קמ"ש היא 8.3 שניות (מנוע V8 צילינדרים, 6,997 סמ"ק, דגם הרדטופ סדאן, שנת 1968)

==בתרבות==
דגמי "מרקורי פארק ליין" צולמו לסרטים וסדרות טלוויזיה. בסדרת הטלוויזיה האמריקאית הוואי חמש-אפס השחקן ג'ק לורד שגילם את המפקח "סטיב מקגארט", נהג בדגם "מרקורי פארק ליין ברוהאם" בתצורה 4 דלתות הרדטופ סדאן, שנת 1968.

== תמונות ==
<gallery mode="packed" heights="100">
קובץ:1959 Mercury Parklane (2908944536).jpg | "מרקורי פארק ליין", שנת 1959
קובץ:1959 Mercury Park Lane.jpg | "מרקורי פארק ליין", שנת 1959 בתצורה 2 דלתות הרדטופ קופה
קובץ:Mercury Park Lane, 1959.png | "מרקורי פארק ליין", שנת 1959 - קבריולה
קובץ:65 Mercury Park Lane (9704359753).jpg | "מרקורי פארק ליין", שנת 1965 - קבריולה
קובץ:65 Mercury Park Lane (6089924304).jpg | "מרקורי פארק ליין", שנת 1965, דגם קבריולה - מבט לתא הנהג ו-לוח מחוונים
קובץ:1966 Mercury Park Lane Breezeway (21241531881).jpg | "מרקורי פארק ליין", שנת 1966
קובץ:1964 Mercury Park Lane Marauder (23843222582).jpg | "מרקורי פארק ליין", שנת 1964
קובץ:1965 Mercury Park Lane (6089370281).jpg | "מרקורי פארק ליין", שנת 1965 - קבריולה
קובץ: '64 Mercury Park Lane Sedan (Orange Julep '07).jpg| "מרקורי פארק ליין", שנת 1964
קובץ:66 Mercury Park Lane Breezeway (7299559902).jpg | "מרקורי פארק ליין", שנת 1966
קובץ:68 Mercury Park Lane Brougham (7501948554).jpg | "מרקורי פארק ליין ברוהאם", שנת 1968
קובץ:1968 Mercury Park Lane Brougham 4-door Hardtop.JPG | "מרקורי פארק ליין ברוהאם", שנת 1968
קובץ:1968 Mercury Park Lane Brougham 4-door hardtop, front view.jpg | "מרקורי פארק ליין ברוהאם", שנת 1968
</gallery>

==ראו גם==
* מרקורי
* פורד
* מרקורי מונטקלייר
* מרקורי וויאג'ר
* מרקורי מילאן

== קישורים חיצוניים ==

* 
* 
* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1958
קטגוריה:דגמי מכוניות שהושקו ב-1964
קטגוריה:מכוניות אמריקאיות
פארק ליין
רק ביום הולדת

מחבר השיר - בנציון רסקין
השיר רק ביום הולדת (ידוע גם כ"יום הולדת חגיגה נחמדת") הוא שיר ילדים שנכתב על ידי המשורר היידי והעברי בנציון רסקין. השיר הוא שיר יום הולדת פופולרי בישראל, במיוחד בגיל הרך. לשיר קיימות מספר גרסאות עם בתים להמשך השיר.

==הלחן==
לחן השיר נכתב על ידי המשורר והמלחין מרק ורשבסקי שחיבר שירים עממיים שהיו נפוצים במזרח אירופה. הלחן במקור הוא לשיר היידי מאת ורשבסקי - "די מיזינקע אױסגעגעבן" (תרגום בעברית:"בת הזקונים הלכה לה") או בגרסה העברית (גם היא נכתבה בידי ורשבסקי) "בת זקונים הִשֵּׂאתִי". השיר הפך להיות שיר עממי בחתונות של בת (אן בן) זקונים במשפחה, ולעיתים ההורים רקדו אותו כאשר הם אוחזים במטאטא.

כאמור הניגון שימש מאוחר יותר כלחן לשירו של רסקין ולשירים נוספים אחרים.

== ראו גם ==
השיר "היום יום הולדת" גם הוא מאת רסקין.

==קישורים חיצוניים==
* [https://www.nli.org.il/he/items/NNL_MUSIC_AL990039734950205171/NLI לדף השיר] באתר הספרייה הלאומית

==הערות שוליים==

קטגוריה:שירי ילדים
קטגוריה:שירים בעברית
קטגוריה:שירים על ימי הולדת
אמיר ח'ורי

אמיר ח'ורי (בערבית: أمير خوري; נולד ב-16 בדצמבר 1995) הוא שחקן ערבי-ישראלי.

==ביוגרפיה==
ח'ורי נולד בחיפה, ישראל, למשפחה ערבית-נוצרית, העוסקת בצילום אירועים והפקות. בשנת 2019 סיים את לימודיו בסל"ה - הסטודיו לאמנויות התיאטרון מיסודו של יורם לוינשטיין. אחותו היא הזמרת רנא ח'ורי.

ב-2016 גילם בעונה השלישית של "החממה" את עומאר אל שריף.

ב-2018 גילם את סמיר עוודאללה, אחיו של המחבל אל-מקדסי ובנו של השייח' עוודאללה, בעונה השנייה של הסדרה "פאודה" ששודרה ב-yes. באותה שנה שיחק בסרט ההוליוודי "שבעה ימים באנטבה", המבוסס על הסיפור האמיתי של מבצע אנטבה. בסרט הוא גילם את המחבל הפלסטיני עלי אל-מעאתי, אחד מחוטפי המטוס בדרכו מתל אביב. כמו כן, שיחק בסדרה הבריטית של רשת BBC One "המתופפת הקטנה".

בשנת 2020 כיכב בהצגה "גדר חיה" (המבוססת על ספר באותו שם מאת דורית רביניאן) לצד אביגיל הררי. באותה שנה שיחק בעונה השנייה של הסדרה "תאג"ד" מבית yes, שם גילם את אמיל, חובש גדודי דרוזי.

השתתף בעונה הרביעית של סדרת הנוער "נעלמים".

בסרט "תמונת הניצחון" (2021) גילם את דמותו של העיתונאי מוחמד חסנין הייכל בצעירותו.

בשנת 2023 שיחק בסדרה "איסט סייד", לצידו של יהודה לוי. באותה שנה גילם את דמותו של המחבל עימאד מורנייה בסדרה האמריקאית "רוחות ביירות" פרי יצירתם של ליאור רז ואבי יששכרוף עבור רשת שואוטיים. בנוסף, שיחק בדרמה של רשת 13 "שמיים אדומים", המבוססת על ספרו של דניאל שנער ועוסקת באינתיפאדה השנייה, שם גילם את עלי אל-מסרי. בזמן המבצע בג'נין "בית וגן (מבצע צבאי)" ב-2023 הביע תמיכה בג'נין כשפרסם בחשבון האינסטגרם שלו "ג'נין תחת התקפה" ועורר סערה גדולה.

ב-2024 שיחק בסרטו של שמי זרחין "חמדה".

==חיים אישיים==
בשנים 2018–2020 היה בזוגיות עם השחקנית אלונה סער.

==פילמוגרפיה==
===בטלוויזיה===
{| class="wikitable"
|+
!שנה
!פרויקט
!תפקיד
!הערות
|-
|2015
|החממה
|עומר אל שריף
|עונה 3
|-
|2017
|שרה שטיין
|
|סדרה גרמנית; מיני-סדרה
|-
| rowspan="2" |2018
|פאודה
|סאמיר עוודאללה
|עונה 2
|-
|המתופפת הקטנה
|מישל / סאלים אל-ח'אדר
|מיני-סדרה בריטית (על פי ספר באותו שם מאת ג'ון לה קארה)
|-
| rowspan="2" |2020
|תאג"ד
|אמיליו "אמיל"
|עונה 2
|-
|נעלמים
|ריפעת' (ריף)
|עונה 4
|-
| rowspan="2" |2023
|איסט סייד
|אשר (אשרף פטוש
|
|-
|רוחות ביירות
|עימאד מורנייה
|
|-
|2024
|שמיים אדומים
|עלי אל-מסרי
|
|}

===בקולנוע===
{| class="wikitable"
|+
!שנה
!פרויקט
!תפקיד
!הערות
|-
|2016
|לא פה, לא שם
|ג'ורג'
|
|-
|2018
|שבעה ימים באנטבה
|המחבל הפלסטיני עלי אל-מעאתי
|מבוסס על הסיפור האמיתי של מבצע אנטבה
|-
|2019
|מפאק
|זיאד
|פירוש השם מערבית: "مفك", "מברג"
|-
|2020
|לילה בחיפה
|אמיר
|
|-
|2021
|תמונת הניצחון
|מוחמד חסנין הייכל
|
|}

===בתיאטרון===
{| class="wikitable"
|+
!שנה
!פרויקט
!תפקיד
!תיאטרון
!הערות
|-
|2019
|במנהרה
|
|תיאטרון גשר
|
|-
|2020
|גדר חיה
|
|התיאטרון הקאמרי
|על פי ספר באותו שם מאת דורית רביניאן
|}

==קישורים חיצוניים==

* 
* 

==הערות שוליים==

קטגוריה:שחקנים ערבים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:רקדנים ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ערבים נוצרים ישראלים
קטגוריה:חיפה: אישים
קטגוריה:נוצרים מזרח תיכוניים
קטגוריה:ישראלים שנולדו ב-1995
סמואל קסלר

סמואל ("סאלי") קסלר (בגרמנית: "Samuel "Sally Kessler; 21 בפברואר 1912, קלן – 26 במרץ 1985) היה פוליטיקאי וניצול שואה גרמני. לאחר השואה היה חבר בחבר המנהלים של מועצת קהילת בית הכנסת בקלן וחבר מועצת העיר קלן מטעם המפלגה הסוציאל-דמוקרטית של גרמניה.

==ביוגרפיה==
===נעוריו===
סביו של קסלר הגיעו מגליציה לקלן ב-1905. להוריו יצחק משה (נולד ב-23 באוקטובר 1878) ושרה ציפה (ילידת 27 בדצמבר 1881) נולדו ארבע בנות וארבעה בנים, בהם יונאס קסלר, אחיו הגדול. בדצמבר 1918 נפטר יצחק קסלר מפציעות שספג במלחמת העולם הראשונה ונקבר בבית העלמין היהודי הישן Melatengürtel. שרה קסלר נאלצה לגדל את שמונה ילדיה בעודה מנהלת חנות בגדים. המשפחה התגוררה בדרום העיר. לאחר תום תקופת חניכות פתח סמואל מספרה בבניין בו פעלה חנות המשפחה. הוא היה חבר בתנועת "רייכסבאנר שחור-אדום-זהב" להגנת הדמוקרטיה בגרמניה, ב ובתנועת האיגודים המקצועיים.
קסלר היה ספורטאי פעיל ולאחר מכן פעיל באגודות הספורט "בר כוכבא" ו"הכח קלן" כמאמן וכמנהל. המספרה שלו הייתה מקום מפגש לסוציאל-דמוקרטים ולאוהדי הרפובליקה.

===בתקופת השואה===
בשנת 1938 עברה המספרה של קסלר אריזציה בכפייה.
בעת גירוש זבונשין בסוף אוקטובר 1938, גורש קסלר לפולין יחד עם בני משפחתו ומאות תושבים נוספים מקלן. בשנת 1942 נכלא בגטו ורשה. לאחר בריחה נתפס שוב והועסק בעבודות כפייה. הוא גורש לאושוויץ, ומשם למחנה העבודה פלשוב ליד קרקוב, שם נורה למוות אחיו יונאס לנגד עיניו. בשנת 1944 גורש למחנה הריכוז גרוס-רוזן ליד ברסלאו ומשם גורש למחנה הלוויין גורליץ. בשנת 1945 שוחרר האזור על ידי הצבא האדום. קסלר חזר לעיר הולדתו דרך פראג ווינה.

===לאחר השואה===
קסלר שב לקלן והתנדב בארגונים שעסקו בהשגת פיצויים לקורבנות הנאצים בגין כליאה. הוא היה יו"ר קבוצת הפעולה של סוציאל-דמוקרטים שנרדפו בידי הנאצים. הוא היה היהודי היחיד במועצת עיריית קלן (1954–1961, 1963–1975) מטעם ה-SPD. משנת 1958 היה חבר הנהלה בקהילת בית הכנסת של קלן. בספטמבר 1959 השתתף בטקס בו נפתח בית הכנסת בקלן בנוכחות הקנצלר קונראד אדנאואר. קסלר היה ממייסדי אגודת קלן לשיתוף פעולה נוצרי-יהודי בשנת 1958.
בשנת 1953 התחתן סמואל קסלר עם רות פרנק (1928–2004), ששרדה את השואה כי ביולי 1939 הובאה לבריטניה ב"קינדר-טרנספורט". הוריה אדל ויוסף פרנק שרדו את גירושם לטרזיינשטט, והמשפחה נפגשה שוב בקלן. לרות וסמואל קסלר נולד בן. הזוג ניהל יחד חנות טקסטיל ברחוב Severinstrasse. רות קסלר הייתה פעילה במספר ארגונים יהודיים. בין חבריו של קסלר היה יאן ייליך , חבר "הפיראטים של אדלווייס", וביוזמתו של קסלר ארגן ייליך מושב קרנבל בבית הכנסת בקלן בשנות ה-60.

==הנצחת קסלר ובני משפחתו==
ארבע אחיותיו של סמואל קסלר, אחיו יונאס קסלר ורוב בני משפחותיהם נרצחו בשואה. לזכרם מונחות אבני נגף מול בתיהם בקלן.
לזכר קסלר נקרא כביש ב-Deutzer Stadtpark על שמו.

==ספרות==
<div style="direction: ltr;">
* Barbara Becker-Jákli (unter der Mitarbeit von Aaron Knapstein): Der Jüdische Friedhof Köln-Bocklemünd. Geschichte, Architektur und Biografien. Hrsg.: NS-Dokumentationszentrum der Stadt Köln. Emons, Köln 2016, .
</div>

==קישורים חיצוניים==

==הערות שוליים==

קטגוריה:ניצולי השואה
קטגוריה:חברי המפלגה הסוציאל-דמוקרטית של גרמניה
קטגוריה:אסירים במחנה הריכוז גרוס-רוזן
קטגוריה:אסירים בגטו ורשה
קטגוריה:אסירים במחנה הריכוז אושוויץ
קטגוריה:קלן: אישים
קטגוריה:מגורשי זבונשין
קטגוריה:גרמנים שנולדו ב-1912
קטגוריה:גרמנים שנפטרו ב-1985
סריי סיסופון

סריי סיסופון (בקמרית: ក្រុងសិរីសោភ័ណ) היא עיר בקמבודיה שמשמשת כבירת המחוז באנטי מינצ'י .

== גאוגרפיה ==
העיר ממוקמת כ-306.5 ק"מ מבירת קמבודיה, פנום פן.

== אקלים ==
הטמפרטורה הממוצעת היא 25 מעלות צלזיוס. החודש הכי חם הוא אפריל (30 מעלות צלזיוס). החודש הכי קר הוא נובמבר (23 מעלות צלזיוס). כמות המשקעים הממוצעת היא 1,731 מילימטרים בשנה. חודש ספטמבר הוא החודש הגשום ביותר (387 מ"מ גשם), וחודש פברואר הוא החודש היבש ביותר (4 מ"מ גשם).

== קישורים חיצוניים ==

== הערות שוליים ==

קטגוריה:קמבודיה: ערים
באטאמבאנג

באטאמבאנג (בחמרית: បាត់ដំបង) או קרונג באטאמבאנג (בחמרית: ក្រុងបាត់ដំបង) היא עיר בקמבודיה, שמשמשת כבירת המחוז באטאמבאנג .

== גאוגרפיה ==
העיר ממוקמת כ-252 ק"מ מבירת קמבודיה, פנום פן.

== אקלים ==
הטמפרטורה הממוצעת היא 26 מעלות צלזיוס. כמות המשקעים הממוצעת היא 1,931 מילימטרים בשנה. חודש ספטמבר הוא החודש שיש בו הכי הרבה גשם (424 מ"מ גשם), וחודש פברואר הוא החודש שיש בו הכי פחות גשם (6 מ"מ גשם).

== ערים תאומות ==
* 

== קישורים חיצוניים ==

* 
* 

== הערות שוליים ==

קטגוריה:קמבודיה: ערים
קטגוריה:יישובים שהוקמו ב-1907
קמפונג צ'אם

קמפונג צ'אם (בקמרית: ក្រុងកំពង់ចាម) היא עיר בקמבודיה, שמשמשת כבירת המחוז קמפונג צ'אם .

== גאוגרפיה ==
העיר ממוקמת כ-75 ק"מ מבירת קמבודיה, פנום פן.

== אקלים ==
הטמפרטורה הממוצעת היא 27.7 מעלות צלזיוס. החודש הכי חם הוא אפריל (30 מעלות צלזיוס). החודש הכי קר הוא דצמבר (26 מעלות צלזיוס). כמות המשקעים הממוצעת היא 1,722 מילימטרים בשנה. כמות המשקעים הממוצעת היא 1,931 מילימטרים בשנה. חודש אוגוסט הוא החודש שיש בו הכי הרבה גשם (271 מ"מ גשם), וחודש ינואר הוא החודש שיש בו הכי פחות גשם (4 מ"מ גשם).

== ערים תאומות ==

* 

== קישורים חיצוניים ==

* 

== הערות שוליים ==

קטגוריה:קמבודיה: ערים
קמפוט

קמפוט (בקמרית: ក្រុងកំពត) היא עיר בקמבודיה שמשמשת כבירת המחוז קמפוט .

== גאוגרפיה ==
העיר נמצאת בדרום המדינה וממוקמת כ-135 ק"מ מבירת קמבודיה, פנום פן.

== דמוגרפיה ==
ע"פ שנת 2012, בקמפוט ישנם 49,597 נפשות. עם קרבת קמבודיה לווייטנאם ולסין, בקמפוט ישנם גם וייטנאמים וסינים. 

== גלריה ==
<center><gallery>
קובץ:2016 Kampot, Budynek ze sklepami.jpg| בניין חנויות 
קובץ:2016 Kampot, Departament Gospodarki i Finansów prowincji Kampot (02).jpg| מחלקת הכלכלה והפיננסיה של המחוז קמפוט 
קובץ:2016 Kampot, Muzeum Prowincji Kampot (06).jpg| המוזיאון המחוזי של קמפוט 
קובץ:2016 Kampot, Narodowy Bank Kambodży - oddział w Kampot (01).jpg| סניף של הבנק הלאומי של קמבודיה בקמפוט 
קובץ:2016 Kampot, Hotel Auberge du Soleil (02).jpg| l'Auberge du Soleil 
קובץ:2016 Kampot, Stare targowisko.jpg| השוק הישן 
קובץ:2016 Kampot, Rondo duriana (03).jpg| כיכר דוריאן 
קובץ:2016 Kampot, Stary most.jpg| הגשר הישן 
קובץ:2016 Kampot, Staw lotosów (01).jpg| בריכת לוטוס בקמפוט 
קובץ:2016 Kampot, Old Market Street, Domy-sklepy (02).jpg| שופוסים 
קובץ:2016 Kampot, Old Market Street, Sklepy i restauracje.jpg| חנויות ומסעדות 
קובץ:2016 Kampot, Zachód słońca nad rzeką Praek Tuek Chhu (20).jpg| הנהר פריק טואק צ'ו ליד קמפוט 
</gallery></center>

== קישורים חיצוניים ==

* 
* 

== הערות שוליים ==

קטגוריה:קמבודיה: ערים
גטו גורליצה

מפת פולין בזמן כיבושה הגרמני.
הכיבוש הגרמני של גורליצה החל ב-7 בספטמבר 1939. היה זה אחד מבין גטאות רבים שהקימה גרמניה הנאצית בגנרלגוברנמן. עם הכיבוש תפסו הכובשים הגרמנים מאות צעירים מגורליצה לעבודת כפייה. עקב כך החלו יהודים רבים להסתתר. עסקיהם של היהודים הוחרמו.

גטו גורליצה הוקם בשנת 1941. הקמת הגטו בישרה רדיפות ואלימות נגד 3,400 יהודים תושבי האזור, כמו גם התפשטות מגפות באזור הצפוף. הגטו חוסל ב-14 בספטמבר 1942, עם הובלתם של מאות יהודים למחנה ההשמדה בלז'ץ.

== לפני הקמת הגטו ==
עם כיבוש גורליצה ב-7 בספטמבר 1939 החל הוורמאכט להוציא יהודים מבתיהם, לשדוד מהם רכוש ולהעסיק אותם בעבודת כפייה. בעליהם היהודים של עסקים הוחלפו והעסקים הועברו לידיהם של "נאמנים" גרמנים מפוברקים, בצעד שהיה החרמה למעשה. לחלק מהבעלים היהודים הוענקה גישה כדי לנהל את עסקיהם, שכעת היו בבעלות דה פקטו של גרמנים, אך במקרים רבים החלו נשים רבות לנהל את המפעלים, כאשר הגברים היהודים הסתתרו וניסו לברוח מגיוס לעבודת כפייה עבור הרייך.<ref name=":0"></ref>

כוחות אס אס גרמנים שלטו בחיי היהודים בגורליצה, ומקרים של אלימות קשה היו נפוצים. גברים, נשים וילדים יהודים הוכו דרך קבע ברחובות, וגברים יהודים שהסתתרו נחטפו לעבודות כפייה בתדירות גדלה.

במהלך שנת הכיבוש הראשונה גדלה האוכלוסייה היהודית בגורליצה, למרות גידול באלימות נגד יהודים באזור. מאות פליטים יהודים מגרמניה הגיעו לעיר. עם העלייה בגודל הקהילה הורגש מחסור במזון. מטבחי רחוב נפתחו על ידי היודנראט בשנת 1940, אך היה בכך מענה חלקי בלבד למצוקתם של אלפי הפליטים.

בסוף 1940 נפתח בית חולים קטן ליהודים שנפגעו באמצעות מימון של היודנראט ורופאים יהודים מארגון יס"ס (עזרה עצמית יהודית) ממחוז קרקוב. עקב מימון דל הוגבלה גישה לתרופות חיוניות ורבים נותרו חסרי סיוע.<ref></ref> 

== הקמת הגטו והתנאים בו ==
הגטו הוקם ב-1941. ניתנה אליו גישה לרופאים יהודים, ונפתחו בגטו שתי תחנות לרפואת שיניים. בגטו היו שכיחות מחלות קטלניות. היעדר תזונה ומשאבים נאותים גרמו לשכיחות המחלות בקרב משפחות שלמות. 

הברחת אוכל הפכה לחלק הכרחי בהישרדותם של יהודים רבים בגטו. רבים התפרנסו ממקורות מזון מהמדינה השכנה סלובקיה, ששכנה במרחק כ-35 ק"מ מהגטו. הגטו עצמו נשמר על ידי שוטרים שעבדו בשירות הגסטפו המקומי, אם כי כמה קצינים סייעו ליהודים להבריח מזון כמו קפה, תה וקקאו. עקב התנאים הקשים והרעב מכרו היהודים את רכושם כדי להשיג אוכל לשם הישרדות. עד מהרה מצאו עצמן משפחות רבות חסרות כל משאבים ואוכל הפך למותרות של בעלי ההון.<ref name=":1"></ref>

== השמדה ==
בשנת 1942 נפוצו שמועות על חיסול קרב של הגטו. בקיץ 1942 כפו הנאצים על כל אנשי הגטו להתרכז בכיכר העיר ודרשו כופר. חלק מהיהודים שרוכזו בכיכר הוסעו למחנה הריכוז פלשוב, נאלצו להתפשט ונורו לתוך קברים המוניים פתוחים. אנשי המשטרה היהודית והיודנראט הועמדו בשורה נוכח קירות בתים עם משפחותיהם ונרצחו זה אחר זה. רבים הסתתרו מכוחות האס אס וכל מי שנמצא מסתתר נורה במקום. פועלים שעבודתם הייתה חיונית עבור הכוחות הגרמניים הועברו לעבודת כפייה במפעלי נייר. היהודים האחרים נלקחו לבית חרושת לנעליים והוסעו במשך שלושה ימים למחנה ההשמדה בלז'ץ.

== קישורים חיצוניים ==
* 
* 

== הערות שוליים ==

קטגוריה:גטאות בפולין
קטגוריה:פולין קטן (פרובינציה)
Éxitos de Gloria Estefan

Éxitos de Gloria Estefan (בעברית: ההצלחות של גלוריה אסטפן) הוא אלבום הלהיטים הראשון של הזמרת גלוריה אסטפן, אשר יצא לאור ב-16 בספטמבר 1990 ומאוחר יותר גם באירופה, יפן ואמריקה הלטינית. ב-1999 יצא מחדש בארצות הברית לרגל עשור ליציאתו.

== רקע והצלחה ==
לאור הצלחת אלבום הבכורה שלה החליטה אסטפן להוציא גם אלבום להיטים אך אלבום זה כלל בעיקר שירים בספרדית מהתקופה בה הייתה חברה בלהקת Miami Sound Machine. אך בניגוד לאלבום הבכורה שלה האלבום לא זכה להצלחה גדולה כאשר הגיע למקום ה-32 בלבד במצעד האלבומים הלטיני של בילבורד אך כן הגיע למקום ה-1 במצעד אלבומי הפופ הלטיניים של בילבורד. בארגנטינה האלבום גם זכה להצלחה כאשר הגיע למעמד אלבום זהב.

האלבום כלל שיר מקורי חדש בשם "Renacer" אשר יצא כסינגל הראשון והיחיד מהאלבום כחודש לאחר יציאתו. השיר זכה להצלחה והגיע למקום ה-7 במצעד הבילבורד הלטיני.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי גלוריה אסטפן
קטגוריה:אלבומי אוסף באנגלית
קטגוריה:אלבומי אוסף בספרדית
קטגוריה:אלבומים שהופקו על ידי אמיליו אסטפן
קטגוריה:אלבומי חברת אפיק רקורדס
קסנדה

מחוז קסנדה (באנגלית, בסוואהילי: Kasanda) הוא אחד ממחוזותיו האדמיניסטרטיביים של האזור המרכזי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, קסנדה.

== מיקום ==
המחוז גובל במחוז קיאנקוונצי מצפון, במחוז קיבוגה מצפון מזרח, במחוז מיטיאנה ממזרח, במחוז גומבה מדרום ובמחוז מובנדה ממערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא קסנדה.

== רקע ==
במקור נחשב המחוז לחלק ממחוז מובנדה. בשנת 2019 התפצל המחוז והפך למחוז עצמאי, כחלק מתוכנית ממשלתית להקטין את המחוזות במדינה, ובכך יועברו הכספים גם לעיירות הקטנות, ולא יישארו בידיי הערים הגדולות במחוז, כפי שקרה עד אז. 

== אוכלוסייה ==
קצב גידול האוכלוסייה הוא 2.44% בשנה. כ-95% מתושבי המחוז גרים באזורים כפריים.
{| class="wikitable sortable"
!שנה
!אומדן אוכלוסייה
|-
|2014
|271,544
|-
|2020
|312,700
|}

== קישורים חיצוניים ==
* 

== הערות שוליים ==

קסנדה
כדורגל בברית המועצות

הכדורגל בברית המועצות היה אחד מענפי הספורט הפופולריים והאליפות השנתית בין קבוצות הכדורגל של ברית המועצות, שהתקיימה בשנים 1936–1991 הייתה אחת הנחשבות והמשמעותיות ביבשות אסיה ואירופה כאחד.

בשנים שונות האליפות חולקה למספר ליגות משנה שונות: מאחת (1938 ו-1941) לחמש (1937).

== מערך הליגות ==
* ליגת העל - הליגה הבכירה. אלופת הליגה הוכתרה לאלופת המדינה, הקבוצות הפחות טובות ירדו לליגה הראשונה.
* ליגה ראשונה - הליגה השנייה בחשיבותה באליפות ברית המועצות. משנת 1946 עד 1969 (למעט עונת 1963) היה זה טורניר רב שלבי: בשלב הראשון נקבעו הזוכים בשלבי בתים, בשלב השני הוקצו המקומות הסופיים בטבלת הטורניר. הקבוצות הטובות ביותר בליגה קיבלו את הזכות לשחק בליגת העל. הקבוצות הגרועות יותר הודחו לליגה השנייה.
* הליגה השנייה היא הליגה השלישית בחשיבותה באליפות ברית המועצות. הקבוצות הטובות ביותר בליגה קיבלו את הזכות לשחק בליגה הראשונה.
* הליגה השנייה התחתונה היא הליגה הרביעית בחשיבותה באליפות ברית המועצות. הקבוצות הטובות ביותר בליגה קיבלו את הזכות לשחק בליגה השנייה.

בנוסף, התקיימה ליגה חמישית בעונת 1937 - קבוצה ד.

== התפתחות מערך הליגות ==
{| class="wikitable" style="text-align: center;"
! ליגה / שנים
! 1936–1937
! 1938
! 1939–1940
! 1941
! 1942–1944
! 1945–1946
! 1947–1949
! 1950–1952
! 1953–1959
! 1960–1962
! 1963–1969
! 1970
! 1971–1989
! 1990–1991
|-
| 1
| bgcolor="gold" | בית א
| bgcolor="gold" | טורניר האמנים
| colspan="2" bgcolor="gold" | בית א
| rowspan="6" bgcolor="" | מלחמת העולם השנייה
| colspan="2" bgcolor="gold" | בית I
| colspan="3" bgcolor="gold" | קלאס א
| colspan="1" bgcolor="gold" | קלאס א, קבוצה ראשונה
| colspan="1" bgcolor="gold" | קלאס א, הליגה הבכירה
| colspan="2" bgcolor="gold" | ליגת העל
|-
| 2
| bgcolor="silver" | ליגה ב
| rowspan="4" |
| colspan="1" bgcolor="silver" | קבוצה ב
| לא נערכה
| colspan="2" bgcolor="silver" | קבוצה ב
| colspan="3" bgcolor="silver" | קלאס ב
| colspan="1" bgcolor="silver" | קלאס א, קבוצה שנייה
| colspan="1" bgcolor="silver" | כיתה א, קבוצה ראשונה
| colspan="2" bgcolor="silver" | ליגה א
|-
| 3
| bgcolor="tan" | קבוצה ב
| colspan="2" rowspan="3" | לא נערכה
| bgcolor="tan" | קבוצה III
| colspan="4" | לא נערכה
| bgcolor="tan" | קלאס ב
| bgcolor="tan" | קלאס א, קבוצה שנייה
| colspan="2" bgcolor="tan" | ליגה שנייה
|-
| 4
| bgcolor="lightblue" | קבוצה ג
| colspan="6" rowspan="3" | אליפויות ברמה הרפובליקנית
| bgcolor="lightblue" | קלאס ב
| לא נערכה
| bgcolor="lightblue" | הליגה השנייה
|-
| 5
| bgcolor="lightgreen" | קבוצה ד
| colspan="3" rowspan="2" | אליפויות ברמה הרפובליקנית
|-
| 6
| colspan="4" | אליפויות ברמה הרפובליקנית
|-
| 7+
| colspan="14" | אליפויות ברמה האזורית
|}

== קישורים חיצוניים ==

* [http://www.fc-dynamo.ru/champ כל אליפויות ברית המועצות (ליגת העל)]

==הערות שוליים ==

*
מלובין

קוסטיאנטין מיקולאיוביץ' בוצ'רוב (באוקראינית: Костянтин Миколайович Бочаров; נולד ב-11 באפריל 1997), הידוע יותר בשם הבמה מלובין (מעוצב: Mélovin; באוקראינית: Меловін) הוא זמר ויוצר אוקראיני. הוא התפרסם לראשונה כשזכה בעונה השישית של תוכנית המציאות The X Factor (אקס פקטור) במדינתו וגם בכך שייצג את אוקראינה בתחרות אירוויזיון 2018.

== ראשית חיים ==
בוצ'רוב נולד באודסה למיקולה בוצ'רוב ולנטינה בוצ'רובה. בגיל ההתבגרות התעניין במוזיקה, וכילד הופיע בקונצרטים בבית הספר. בהמשך החל ללמוד בבית ספר למוזיקה, אך עזב לפני סיום הלימודים. לאחר מכן הוא נרשם לבית ספר לתיאטרון, בו סיים את לימודיו.<ref></ref>

== קריירה ==
בוצ'רוב ניסה שלוש פעמים להתקבל לאקס פקטור אוקראינה אך נכשל,<ref></ref> רק בשנת 2015, בעונה השישית של התוכנית, התקבל,<ref></ref> הגיע לגמר ואף ניצח.<ref></ref> לאחר סיום התוכנית הוא יצא לסיבוב הופעות באוקראינה יחד עם המועמדים הסופיים האחרים של התוכנית. בשנת 2016, יצא סינגל הבכורה שלו, "Ne odinokaya".<ref></ref>

ב-17 בינואר 2017 הוכרז בוצ'רוב כאחד מ-23 המתחרים ב-Vidbir 2017, תחרות שירה מקומית, הבוחרת את נציג המדינה לאירוויזיון 2017 שצפוי היה להתקיים במדינתו, אוקראינה. הוא התמודד עם השיר "פלא".<ref></ref> בוצ'רוב התמודד בחצי הגמר השלישי ב-18 בפברואר 2017, שם סיים במקום השני והעפיל לגמר. הגמר נערך ב-25 בפברואר, בו בוצ'רוב סיים במקום השלישי ולא נבחר לייצג את מדינתו.<ref></ref>

בשנה שלאחר מכן התמודד שוב בוצ'רוב ב-Vidbir 2018 שהתקיים ב-16 בינואר 2018, הוא התמודד כאחד מ-18 מתחרים עם השיר "Under the Ladder".<ref></ref> הוא התמודד בחצי הגמר השני אשר נערך ב-17 בפברואר 2018, שם העפיל לגמר כשסיים בשלושת במקומות הראשונים.<ref></ref> ב-24 בפברואר נערך הגמר בו ניצח מלובין ובכך נבחר לייצג את אוקראינה באירוויזיון 2018 בליסבון, פורטוגל.<ref></ref>

באירוויזיון עצמו התמודד מלובין בחצי הגמר השני שנערך ב-10 במאי, הוא הוגרל לשיר אחרון בסדר השירים והעפיל לגמר לאחר שסיים במקום ה-6 מתוך 18 מדינות. בגמר, שנערך יומיים לאחר מכן, הופיע מלובין ראשון בסדר השירים וסיים במקום ה-17 מתוך 26 מדינות עם 130 נקודות, כשהוא מקבל רק 11 נקודות מניקוד השופטים.<ref></ref>

לאחר האירוויזיון יצא לאור הסינגל החדש שלו "That's Your Role", אשר זכה לצפיות רבות ביוטיוב.

לקראת חג המולד באותה שנה הוציא סינגל בשם ״(Chudova Mytʹ (Чудова Мить״<ref></ref> וכן סינגלים נוספים מהאלבום Octopus אותו היה אמור לקדם באמצעות סיבוב הופעות אשר נדחה בעקבות נגיף הקורונה<ref></ref>

ב-25 בדצמבר 2020, הוציא לאור סינגל חדש בשם ״Dance with the Devil״<ref></ref>

== חיים אישיים ==
מלובין יצא מהארון כביסקסואל במופע ובפני קהל, באירוע ששודר בשידור חי בטלוויזיה, במהלך פסטיבל המוזיקה הגדול באוקראינה.

== דיסקוגרפיה ==
* Face to Face (2016)
* Octopus (2018)

== קישורים חיצוניים ==

* 

== הערות שוליים ==

קטגוריה:זמרים אוקראינים
קטגוריה:נציגי אוקראינה באירוויזיון
קטגוריה:משתתפי אירוויזיון 2018
קטגוריה:משתתפי אקס פקטור
קטגוריה:זמרים להט"בים
קטגוריה:אוקראינים שנולדו ב-1997
הראל ויזל

הראל אליעזר ויזל (נולד בשנת 1966) הוא איש עסקים ישראלי, המכהן כבעלים, מנכ"ל ודירקטור בחברה הציבורית "פוקס-ויזל" שמפעילה את רשת האופנה "FOX" בישראל ומחוצה לה.

==ביוגרפיה==
הראל ויזל נולד ברמת גן כבן בכור למרדכי ולאיזה, גננת.
אביו מרדכי היה ילד צ'כיה, שורד שואה, ואיש קבע שבסיום שירותו הקים עסק קטן למוצרי כתיבה שלא הצליח, ונקלע למצוקה כספית. כבר כילד ויזל היה מוכר חולצות מודפסות לחבריו בבית הספר. כשגדל החל לעבוד בחנות הבגדים שאימו הקימה מתחת לבית מגוריה.

הוא התגייס לגבעתי בשנת 1984 כלוחם ושירת בלבנון ובעזה, ובגיל 20 התחתן עם לימור, חברתו מגיל 13. אחרי השחרור עבד בעבודות מזדמנות. לעסקי האופנה נכנס, כשעבד כסוכן בדים לתעשיית האופנה.
אחרי שאביו נאלץ לסגור את חנות מכשירי הכתיבה שלו, הוא החל לעבוד כסוכן בדים אצל משפחת פוקס, שייצרה טישרטים תחת המותג 'טריקו פוקס'.

את דרכו העסקית החל ויזל ב־1992 כשפתח חנות קטנה של 20 מטר מרובע מתחת לביתו ברמת־גן, ברחוב חיבת ציון. החנות נקראה "טריקו פוקס".
החנות השנייה נפתחה בקניון הזהב בראשון לציון בספטמבר 1992.
החנות השלישית נפתחה בדיזנגוף סנטר, חצי שנה אחרי. ומאוחר יותר פתח חנות נוספת בקניון איילון ברמת־גן.

נכון לשנת 2018 עלות העסקתו של ויזל בחברת "FOX" הסתכמה בסך של כ-7.4 מיליון שקל, שכללו שכר בהיקף של 3 מיליון שקל, מענק של 2.3 מיליון שקל ותגמול מנייתי של 2.1 מיליון שקל.

בשנת 2018 פרסם העיתונאי רביב דרוקר תחקיר בערוץ 10 שבו חשף שורה של הטרדות מיניות שביצע לכאורה הראל ויזל. על פי התחקיר, ויזל הציע הצעות מגונות לנשים שעמן בא במגע במסגרת עבודתו. ויזל הגיב מצדו: "צר לי אם דבריי או התנהגותי פגעו במישהי".

בבחירות לכנסת השבע עשרה, הוצב ויזל במקום ה-55 ברשימת קדימה לכנסת.

ב-27 במרץ 2023 השתתפה רשת "FOX" של ויזל בשביתה במשק כצעד התנגדות לרפורמה המשפטית שקידמה הממשלה. בקבוצת וואטסאפ של ראשי המשק ויזל ביקר את חברי הממשלה תוך שהביע התנגדות לרפורמה, ותמיכה בטייסים שאיימו בהפסקת התנדבותם למילואים ובהשפעתם. אולם עם פרוץ מלחמת חרבות ברזל אמר כי "כולנו עם אחד ויש לנו ראש ממשלה אחד, כולנו צריכים להתאחד סביבו". תרם מסניפי "FOX" שברשותו ציוד ובגדים למפוני היישובים בעוטף עזה.<ref></ref>

ויזל נשוי ללימור, להם שלושה ילדים, והם מתגוררים בסביון.

==קישורים חיצוניים==
* [https://www.youtube.com/watch?v=QZ53k8Uv-5A "מחסל העסקים הקטנים": למי באמת דואג מנכ"ל קבוצת פוקס?]
* 

==הערות שוליים==

קטגוריה:אנשי עסקים ישראלים
קטגוריה:מנכ"לים ישראלים
קטגוריה:דירקטורים ישראלים
קטגוריה:סביון: אישים
קטגוריה:פעילי מפלגת קדימה
קטגוריה:ישראלים שנולדו ב-1967
פדרציית הכדורגל הסובייטית

פדרציית הכדורגל הסובייטית (ברוסית: Федерация футбола СССР) היה הגוף המנהל את הכדורגל בברית המועצות, שארגן את ליגת העל, מערכת ליגות הכדורגל במדינה, ואת הנבחרת הלאומית.

מקום מושבה של ההתאחדות היה בבירה הסובייטית, מוסקבה והיא נוסדה ב-1934 כיורשת איגוד הכדורגל הכל רוסי (Всеросси́йский футбо́льный сою́з), שהיה ארגון הכדורגל הלאומי של האימפריה הרוסית. 

ההתאחדות חברה בפיפ"א משנת הקמתה והייתה חברה באופ"א משנת 1954 עד 1992, עת הוחלפה על ידי התאחדות הכדורגל הרוסית.
== יושבי ראש ==
{| class="wikitable" width="65%"
|-
!
! שם
! תקופת כהונה
|-
! 1.
| ולדימיר גרנאטקין
| מאי 1959 — ינואר 1964
|-
! 2.
| נ. ריאשנצב
| ינואר 1964 — יולי 1967
|-
! 3.
| ו. מושארקין
| יולי 1967 — ינואר 1968
|-
! 4.
| ל. ניקונוב
| ינואר 1968 — יוני 1968
|-
! 5.
| ו. גרנאטקין
| יולי 1968 — מרץ 1973
|-
! 6.
| ב. פדוסוב
| מרץ 1973 — דצמבר 1980
|-
! 7.
| בוריס טופורנין
| דצמבר 1980 — מאי 1989
|-
! 8.
| ל. לבדב
| יוני 1989 — ינואר 1990
|-
! 9.
| ויאצ'סלב קולוסקוב
| ינואר 1990 — דצמבר 1991
|}

קטגוריה:ברית המועצות: ספורט
ברית המועצות
קטגוריה:ברית המועצות: כדורגל
גוסטב פרנה

גוסטב "גאס" פרנה (באנגלית: Gustave F. Perna; נולד ב-15 באפריל 1960) הוא קצין בדימוס בדרגת גנרל בצבא ארצות הברית, כיהן כמנהל מבצע מהירות שיא לפיתוח והפצה של חיסון למחלת נגיף קורונה 2019.

==ביוגרפיה==
פרנה נולד וגדל בניו ג'רזי. ב-1979 סיים לימודי תעודה במנהל עסקים באקדמיה הצבאית ואלי פורג' והתגייס לצבא ארצות הברית. הוא בעל תואר ראשון במנהל עסקים מאוניברסיטת מרילנד ובעל תואר שני בניהול לוגיסטי מהממכון הטכנולוגי של פלורידה.

במהלך שירותו הצבאי שירת כקצין לוגיסטי, והוצב בין השאר בסומליה, בוסניה ועיראק. הוא פיקד על חטיבת התמיכה של הדיוויזיה הרביעית, שימש קצין הלוגיסטיקה של הכוחות הצבאיים האמריקאיים בעיראק, שימש סגן ראש סוכנות הלוגיסטיקה של מחלקת ההגנה, מפקד פיקוד התחמושת המשותף וראש אגף לוגיסטיקה בצבא ארצות הברית.

בספטמבר 2016 קודם לדרגת גנרל ומונה למפקד פיקוד האמצעים של צבא ארצות הברית.

במאי 2020 הודיע נשיא ארצות הברית דונלד טראמפ על מינוים של פרנה ושל מונצף סאלווי להובלת "מבצע מהירות שיא" לפיתוח והפצה של חיסון למחלת נגיף קורונה 2019, פרויקט שיתוף פעולה ציבורי-פרטי. מינויו אושר בסנאט ביולי אותה שנה. הוא פרש מהשירות ביולי 2021.
==קישורים חיצוניים==

==הערות שוליים==

קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מגפת הקורונה בארצות הברית
קטגוריה:בוגרי אוניברסיטת מרילנד
קטגוריה:אמריקאים שנולדו ב-1960
הימן (דמות מקראית)

משוררי תהלים: דָוִד (במרכז), אָסָף (משמאל), הֵימָן ואֵיתָן הָאֶזְרָחִים (שניהם מימין, איתן לובש גלימה אדומה), על חלון כנסייה בלגניצה, פולין
הֵימָן, הוא אחד משלושת ראשי המשוררים אשר יצאו משבט לוי אשר מונו בידי דוד. שמו מופיע ב. עיקר פעולתו כמשורר התקיימה בתקופת דוד ואף בזמנו של שלמה. לפי הכתוב הימן היה בנו של יואל, ונכדו של שמואל.

השם הימן נזכר מספר פעמים במקרא: כבנו של זרח בן יהודה, ופעם נוספת כאחד מחכמי המקרא לצד איתן האזרחי ששלמה עולה עליהם בחכמתו. הצגתו של הימן בכותרתו של מזמור תהילים פ"ח משווה אמינות לתוארם כמשוררים בדברי הימים. יש הסוברים כי הכינוי 'האזרחי' הבא במזמור הוא המשורר מימי דוד אשר שמו מופיע ב או אחד מבניו הנקרא על שמו.

בספר דברי הימים מתואר אסף בן ברכיהו אשר עומד מימינו של הימן: . רשימה זו לפי הסדר הימן, אסף ואיתן מופיעה בספר דברי הימים, בסיפור העלאת ארון הברית לירושלים. כמו כן מופיעה רשימה זו בסיפור טקס חנוכת בית המקדש הראשון בימי שלמה. יש הסוברים כי זוהי מגמת בעל ספר דברי הימים לבסס את מעמדם של משוררי בית הימן כאשר היא מתחילה במשפחת קהת ממשפחת הלויים.

בתלמוד הבבלי הימן נחשב בין עשרת המשוררים שעליהם התבסס דוד בחיבור ספר תהלים:
.

==הערות שוליים==

קטגוריה:אישים בספר דברי הימים
קטגוריה:תהילים
קטגוריה:משפחת שמואל הנביא
מיכאלה ואסקס

מיכאלה בלן ואסקס (בספרדית: Micaela Belén Vázquez; נולדה ב-24 בנובמבר 1986), הידועה בשם מיכאלה ואסקס ובכינוי Mica, היא שחקנית, רקדנית ומנחה ארגנטינאית. ידועה בתפקידיה בטלנובלות של כריס מורנה: "קטנטנות", "המורדים" ו"פלוריסיינטה".

==ביוגרפיה==
הופעת הבכורה של ואסקס הייתה ב-2001 בטלנובלה של המפיקה הארגנטינאית כריס מורנה, "קטנטנות", בתפקידה של מיכאלה לצדם של בנחמין רוחאס ופליפה קולומבו.

שנה לאחר מכן, כריס מורנה הציעה לה ליטול חלק בתפקיד ראשי בטלנובלה "המורדים" לצידם של בנחמין רוחאס, פליפה קולומבו, קמילה בורדונבה ולואיסנה לופילטו בתפקידה של פילאר. הודות לתפקידה בטלנובלה היא השיגה חשיפה ציבורית רחבה.

ב-2004, כריס מורנה שילבה את ואסקס בטלנובלה שלישית אותה הפיקה, "פלוריסיינטה", בתפקידה של רנטה "נטה", לצידן של פלורנסיה ברטוטי ומריאנה סליגמן ושחקנים נוספים אחרים שהופיעו לצידה ב"המורדים". ואסקס, כחלק מצוות השחקנים, הקליטה את כל שירי הפסקול של העונה הראשונה של הסדרה ובסיור התיאטרון הבינלאומי של הסדרה ב-2006.

ב-2005, ואסקס הופיעה במספר פרקים בגרסה הארגנטינאית המקומית לסדרה "נשואים פלוס".

ב-2006 ואסקס נטלה חלק במספר טלנובלות: האחת של המפיקה הארגנטינאית כריס מורנה, "קטנטנות 2006", בתפקידה של ריטה, ב-"El tiempo no para" בתפקידה של סופיה וב-"Sos mi vida" בתפקידה של מיכאלה.

שנה לאחר מכן, ואסקס נטלה חלק בטלנובלה הארגנטינאית "משפחת פיירו" בתפקידה של קלרה, לצדם של אוסבלדו לפורט, מריאנו מרטינס ופליפה קולומבו.

בשנת 2018 שיחקה בטלנובלה "Mi hermano es un clon" בדמותה של רומינה.

==חיים אישיים==
ואסקס הצהירה כי ענפי הספורט האהובים עליה הם כדור יד וכדורגל וכי היא אוהדת את מועדון הכדורגל בוקה ג'וניורס.

בין השנים 2007–2010, ואסקס ניהלה מערכת יחסים עם שחקן ריאל מדריד פרננדו גאגו, אשר דווח כי נפרד מחברתו, הדוגמנית והשחקנית הארגנטינאית, סילבינה לונה, עבור ואסקס. השניים נפרדו לאחר שלוש שנות זוגיות. החל מיוני 2010, גאגו מנהל מערכת יחסים עם טניסאית-העבר הארגנטינאית ג'יסלה דולקו.

ב-2009 פורסם כי ואסקס יצאה עם שחקן ריאל מדריד גונסאלו היגוואין.

ב-2020 ואסקס נכנסה למערכת יחסים עם מדריך הגלישה חרונימו קליין. ב-2 באוגוסט 2020, דווח כי ואסקס בהיריון. ב-31 בדצמבר 2020 נולד בנה, בלטזר קליין.

==ראו גם==
* קטנטנות
* המורדים
* פלוריסיינטה

==קישורים חיצוניים==

קטגוריה:שחקניות קולנוע וטלוויזיה ארגנטינאיות
קטגוריה:שחקניות תיאטרון ארגנטינאיות
קטגוריה:שחקניות ילדות ארגנטינאיות
קטגוריה:זמרות ארגנטינאיות
קטגוריה:דוגמניות ארגנטינאיות
קטגוריה:מנחות טלוויזיה ארגנטינאיות
קטגוריה:ארגנטינאיות שנולדו ב-1986
רזיאל חיון

רזיאל חיון (נולד ב-23 ביולי 2001) הוא כדורסלן ישראלי, המשחק בעמדת הגארד בקבוצת מנהטן ג'ספרס, שמייצגת את מנהטן קולג' בחטיבת Metro Atlantic של ה-NCAA.

== ביוגרפיה ==
חיון נולד באילת. הוא החל לשחק בבית ספר לכדורסל של הפועל אילת עד שבגיל 13 עבר לאקדמיה לכדורסל של גלבוע/מעיינות. עם קבוצת גלבוע מעיינות זכה בגיל הנערים באליפות הלאומית 2015/16. בעונת 2016/17 הקבוצה שיחקה בגמר אליפות המדינה לנוער שם הפסידה למכבי תל אביב. בכיתה י"ב עבר לשחק במכבי תל אביב. בעונת 2018/2019 זכה עם מכבי תל אביב באליפות וגביע המדינה.

בתיכון עד כיתה י"ב למד בתיכון הרב תחומי עמל עמק חרוד. חיון זכה עם נבחרת הכדורסל של בית הספר באליפות התיכונים לעונת 2017. במשחק הגמר מול מכבי תל אביב קלע 17 נקדות כולל שלשה קריטית בעשר השניות האחרונות של המשחק. כחלק מהמעבר למכבי תל אביב למד בתיכון חדש אולם לפי כללי הליגה לא השתתף עם נבחרת בית הספר באליפות התיכונים.

במאי 2018 השתתף עם קבוצתו מכבי תל אביב בטורניר תל אביב. בתום הטורניר נבחר לקלע המצטיין של הטורניר עם 20 נקודות בממוצע למשחק. בשחק השיא שלו מול לוקומוטיב קובאן קלע 32 נקודות. בינואר 2019 השתתף בטורניר הנוער של היורוליג. במשחק חצי הגמר מול באיירן מינכן קלע 27 נקודות.

===בקבוצת בוגרים===
בקיץ 2018 התאמן במקביל לנוער גם עם הקבוצה הבוגרת של מכבי תל אביב. כחלק מההכנות לליגה נסע לטורניר קדם העונה בקפריסין.
באוגוסט 2019, חיון הצטרף לקבוצת הבוגרים של הפועל אילת אחרי שחתם חוזה לשנתיים.

===בנבחרות הלאומיות===
חיון שיחק בנבחרות הצעירות של ישראל. ב-2016 שיחק תחת המאמן דני גוט באליפות אירופה לנבחרות עד גיל 16 בטורניר שנערך בסופיה. הנבחרת סימה במקום השני והעפילה חזרה לדרג א'. במשחק חצי הגמר קלע 15 נקודות עם חמש שלשות מתוך שישה ניסיונות. בטורניר קלע 7 נקודות בממוצע למשחק.

ב-2017 שיחק כקפטן הנבחרת תחת המאמן אורן אהרוני באליפות אירופה דרג א' לנבחרות עד גיל 16 בטורניר שנערך במונטנגרו. במשחק הבולט שלו מול אסטוניה קלע 35 נקודות. סך הכל סיים את הטורניר עם 18 נקודות (סגן מלך הסלים של הטורניר) ו-56.8 אחוזים לשלוש.

בקיץ 2019 תחת המאמן אורן אהרוני זכה עם הנבחרת עד גיל 18 במקום הראשון באליפות אירופה דרג ב' שנערכה ברומניה. בטורניר קלע 5.6 נקודות ב-14 דקות בממוצע למשחק.

== קישורים חיצוניים ==

* [http://ibasketball.co.il/league/9135/player/2221877 פרופיל השחקן] באתר איגוד הכדורסל בישראל
* [https://basket.co.il/player.asp?PlayerId=12281 פרופיל השחקן] באתר מנהלת ליגת העל בכדורסל

==הערות שוליים==

קטגוריה:כדורסלנים ישראלים
קטגוריה:כדורסלני הפועל אילת
קטגוריה:כדורסלני מכבי חיפה
קטגוריה:בוגרי תיכון עמק חרוד
קטגוריה:אילת: ספורטאים
קטגוריה:ישראלים שנולדו ב-2001
Kiki

Kiki (בעברית: קיקי) הוא אלבום הבכורה של הזמרת-יוצרת האמריקאית קיאנה לדה.<ref></ref> האלבום יצא לאור ב-3 באפריל 2020, על ידי חברת התקליטים ריפבליק רקורדס.<ref></ref> מתוך האלבום יצאו שלושה סינגלים.<ref></ref>

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!rowspan="3" |עולם
|1 באפריל 2020
|הורדה דיגיטלית • הזרמת מוזיקה
|אינסטרומנטלי
|rowspan="3" |ריפבליק רקורדס
|
|-
|3 באפריל 2020
|rowspan="2" |תקליטור • הורדה דיגיטלית • הזרמת מוזיקה
|סטנדרטי
|
|-
|23 באוקטובר 2020
|דלוקס
|
|-
|}

== קישורים חיצוניים ==

== הערות שוליים ==

קטגוריה:אלבומי בכורה מ-2020
קטגוריה:אלבומים באנגלית
קטגוריה:אלבומי חברת ריפבליק רקורדס
תהילים פ"ח

תהילים פ"ח הוא המזמור ה-88 בספר תהילים. המזמור הוא קינת יחיד. (מזמור 87 בנוסח תרגום השבעים ובוולגטה).

==סוגת המזמור==
המזמור הוא קינת יחיד, אך לא ניתן לזהות מדוע כואב המשורר אך יש הטוענים כי המקונן סובל ממחלה אנושה. אחרים מבקשים את סבלו בהתרחקות מכריו או סבל נפשי שהוא מנת חלקו.
==חלוקת המזמור==

ניתן לחלק את המזמור כך:חלק ראשון מפסוקים ב' עד ג' כאשר פסוק אק' משמש ככותרת. חלק שני מפסוק י' עד י"ג וחלק שלישי מפסוק י"ד עד י"ט.

==כותרת המזמור==

בכותרת המזמור מצוינים שני שמות, בני קורח והימן. יש הסוברים כי הכינוי האזרחי הבא במזמור הוא המשורר מימי דוד אשר שמו מופיע ב או אחד מבניו הנקרא על שמו. ייתכן וציון שני השמות מורה על שתי מסורות שונות העונות בדבר שאלת מחבר המזמור ונראה כי שתי מסורות אלו שולבו יחדיו. ניתן לשער שאין כאן ייצוג של שתי מסורות אלא בעל המזמור מציג שני תפקידים, האחד הוא מחבר המזמור והשני הוא מבצע השיר בבית המקדש. ציון השם "מָחֲלַת" בכותרת המזמור יכול להתייחס לאדם החולה. המילה "עַנּוֹת" רומזת לעינויים אותם חווה המשורר.

==תוכן המזמור==

במזמור זה מביע המשורר מצוקה. המשורר קרוב למוות. בעל המזמור לא מוסר מידע אודות מצוקתו אך ייתכן והוא נוטה למות וזאת משום שהוא שוזר דימויים הלקוחים מעולם המתים. דימויים אלה שבהם עושה המשורר שימוש באים כדי להביע את המצוקה הגדולה של בעל המזמור ואת התחושה שהוא קרוב למות. במזמור לא מופיעה בקשה מה' שיצילו ממות אלא היא נרמזת בכינוי אשר נותן המחבר לה': "אֱלֹהֵי יְשׁוּעָתִי." כמו כן בעל המזמור לא מבטיח לשבח ולהלל את ה' כאשר יצילו ממוות. המזמור מסתיים בתלונה האופיינית לקינות.

==בתרבות==
* על המילים "שִׁיר מִזְמוֹר לִבְנֵי קֹרַח לַמְנַצֵּחַ עַל מָחֲלַת לְעַנּוֹת מַשְׂכִּיל לְהֵימָן הָאֶזְרָחִי. תָּבוֹא לְפָנֶיךָ תְּפִלָּתִי הַטֵּה אָזְנְךָ לְרִנָּתִי. וַאֲנִי אֵלֶיךָ ה' שִׁוַּעְתִּי וּבַבֹּקֶר תְּפִלָּתִי תְקַדְּמֶךָּ" מושר ניגון חב"ד שהולחן על ידי הרב שלום ברוכשטאט, לכבוד יום הולדתו ה-87 של הרבי מליובאויטש בשנת ה'תשמ"ט ביצוע נוסף לשיר באלבום התגלות של נמואל הרוש.

==קישורים חיצוניים==

* [https://www.929.org.il/page/655 תהילים פ"ח] באתר 929 - תנ"ך ביחד

==הערות שוליים==

פח
אסטרדה

אסטרדה (מצרפתית: estrade, במה להופעות) היא סוג של אמנות הבמה בתחום עסקי השעשועים, בדומה ל שירה, ריקוד, קרקס על במה, אשליה, ז'אנר דיבורי, פרודיה, ליצנות. אמנים המופיעים בז'אנר האסטרדה נקראים אמני אסטרדה. 

תחילת דרכו של ז'אנר האסטרדה בברית המועצות. אומנות זו נתמכה על ידי המדינה, באמצעות מימון של אולפנים וקבוצות נוער. כתוצאה מכך, התגבשה קבוצה סגורה של פרפורמרים מקצועיים (מה שנקרא "אמני מדינה") שההופעה שלהם בטלוויזיה הממלכתית הייתה מותנית באישור מפלגת השלטון (המפלגה הקומוניסטית של ברית המועצות), וניתן היה לצנזר את הופעותיהם של אמנים אחרים (מצב דומה מתרחש בצפון קוריאה). הרכבים ווקאליים ואינסטרומנטליים (VIA) הפכו לתופעת אסטרדה סובייטית בעיקר בשנות השישים והשמונים. עם מוזיקת האסטרדה מזוהה המושג שלאגר (להיט) - שיר פופולרי עם לחן מזוהה.

האסטרדה הרוסית היא כיום קבוצה מגוונת של אנשים יצירתיים המייצגים גם את ז'אנר אסטרדת השירה וגם ז'אנרים אחרים של אמנות הבמה. ז'אנר אסטרדת השירה מיוצג על ידי: אלה פוגצ'ובה, מוסלים מגומאייב, ולרי לאונטייב, סופיה רוטרו, פיליפ קירקורוב, אולג גזמנוב, לב לשצ'נקו, יוסיף קובזון, הרכבים ווקאליים ואינסטרומנטליים (VIA), להקות פופ ולהקות רוק: "סמוצבטי", "פסניארי", "משינה ורמני", "זמלניאה", "אריה", "אליסה", "מומיי טרול","זמפירה" ורבים אחרים. ז'אנר דיבורי מיוצג על ידי אמנים כמו גנאדי חזנוב, יבגני פטרוסיאן, יפים שיפרין, ויקטור קוקליושקין, קלרה נוביקובה, סמיון אלטוב, אלנה סטפננקו, ליון איזמילוב, מיכאל זדורנוב, פאבל ווליה, גאריק מרטירוסיאן, צוות אורלסקיאה פלמניאה ואחרים. כסוג של פעילות תרבותית וכלכלית, אסטרדה היא חלק בלתי נפרד מעסקי השעשועים<ref>https://rateyourmusic.com/genre/Soviet+Estrada/</ref>.

קיימים גם תיאטרוני אסטרדה, למשל תיאטרון אסטרדה של מוסקבה, תיאטרון אסטרדה של סנט פטרסבורג ותיאטרון אסטרדה של קייב. בתיאטרונים כאלה, ככלל,שולט הז'אנר הדיבורי וגם הופעות הומוריסטיות וסאטירה.

בעיתונות הרוסית, כשכותבים על זמרי אסטרדה וכוכבי אסטרדה, לעיתים משתמשים בסיווג אלגורי, ומוסיף תואר לשמו של אמן האסטרדה. לדוגמה, "פרימדונה של האסטרדה הרוסית", "מלך הזוהר", "מלך השאנסון הרוסי", "פטריארך אסטרדה". כמו כן, לעיתים קרובות נהוג להוסיף תואר כבוד רשמי המהווה חלק ממערכת פרסי המדינה של הפדרציה הרוסית, כמו "אמן הכבוד של הפדרציה הרוסית" או "אמן העם של הפדרציה הרוסית".

==הערות שוליים==

*
קטגוריה:עסקי השעשועים
קטגוריה:סגנונות מוזיקליים - פופ
קטגוריה:מוזיקה סובייטית
נשיא קרים

נשיא קרים, רשמית נשיא הרפובליקה של קרים (Президент Республики Крым) הייתה המשרה הגבוהה ביותר של הרפובליקה של קרים (על פי חוקת אוקראינה נשמר גם השם הרפובליקה הסוציאליסטית הסובייטית האוטונומית של קרים, ואז שונה השם לרפובליקה האוטונומית של קרים) כחלק מאוקראינה.

המשרה התקיימה רשמית החל מ-6 במאי 1992 עד 17 במרץ 1995, כשהנשיא היחיד היה יורי אלכסנדרוביץ' משקוב (מ-4 בפברואר 1994 עד 17 במרץ 1995).<ref></ref>

== היסטוריה ==
ב-26 בפברואר 1992 על פי החלטת המועצה העליונה של קרים, שונה שם הרפובליקה לרפובליקה של קרים.<ref>[http://zakon2.rada.gov.ua/krym/show/rb0019002-92 Закон Крымской АССР «О Республике Крым как официальном названии демократического государства Крым» от 26.02.1992]</ref> כבר ב-5 במאי 1992 אימצה המועצה העליונה של קרים חוק המצהיר על עצמאות המדינה של רפובליקת קרים - הקמת מדינה ריבונית<ref>[http://zakon4.rada.gov.ua/krym/show/rb0072002-92 Постановление Верховного Совета Крыма № 72-1 «Об Акте о провозглашении государственной самостоятельности Республики Крым» от 05.05.1992]</ref> וב-6 במאי 1992 במושב השביעי של המועצה העליונה אומצה החוקה של הרפובליקה של קרים, המגדירה את הרפובליקה של קרים כ"מדינה דמוקרטית המורכבת ממדינה דמוקרטית, אוקראינה והעיר סבסטופול - עיר בעלת מעמד מיוחד וחלק בלתי נפרד מקרים".<ref>[http://zakon2.rada.gov.ua/krym/show/rb076a002-92 Конституция Республики Крым от 6 мая 1992 года]</ref> ב-14 ביוני 1993 אימצה המועצה העליונה של קרים את החוק על נשיא הרפובליקה של קרים<ref>[http://zakon2.rada.gov.ua/krym/show/rb0428002-93 Закон Республики Крым «О Президенте Республики Крым» № 428-1 от 14.06.1993]</ref> וב-4 בפברואר 1994 נבחר יורי אלכסנדרוביץ' משקוב לנשיא הראשון והיחיד.

המועצה העליונה של אוקראינה הכירה ברפובליקה של קרים כ"מרכיב אוטונומי באוקראינה, תוך פתרון עצמאי של סוגיות הקשורות לתחום שיפוטה בהתאם לחוקה וחוקיה של אוקראינה".<ref name="1992law">[https://zakon.rada.gov.ua/laws/show/2299-12 Закон Украины от 29 апреля 1992 года № 2299-XII «О статусе автономной Республики Крым»]</ref> ביוני 1992 תוקן החוק על מעמדה של הרפובליקה של קרים ובלבד שהרפובליקה "תפתור באופן עצמאי סוגיות שנמצאות בסמכותה מכוח חוקת אוקראינה, "חוקת הרפובליקה של קרים". עם זאת, נקבע כי "החוקה של הרפובליקה של קרים אינה יכולה לסתור את חוקת אוקראינה, את עקרונותיה הבסיסיים של מערכת דמוקרטית, משפטית, פוליטית, ולהבטיח זכויות אדם וחירויותיו".

ב-21 בספטמבר 1994, שונה שם הרפובליקה לרפובליקה האוטונומית של קרים.<ref></ref>

כתוצאה ממשבר החוקתי שהתרחש ב-17 במרץ 1995, ביטלה הראדה העליונה את חוקת הרפובליקה של קרים משנת 1992 וביטלה את תפקיד נשיא הרפובליקה של קרים.<ref>[http://zakon2.rada.gov.ua/laws/show/92/95-вр Закон Украины «Про скасування Конституції і деяких законів Автономної Республіки Крим» № 92/95-ВР от 17.03.1995] </ref>

==ראו גם==
* ראש רפובליקת קרים

== הערות שוליים ==

קטגוריה:קרים: היסטוריה
קטגוריה:משרות פוליטיות
קטגוריה:אוקראינה: היסטוריה
ראש רפובליקת קרים

ראש רפובליקת קרים (ברוסית: Глава Республики Крым) הוא הפקיד הבכיר ביותר ברפובליקת קרים והוא יכול לעמוד בראש מועצת השרים של קרים.<ref name="konstituciya">[http://www.crimea.gov.ru/content/uploads/files/Constituciya.pdf Конституция Республики Крым]</ref>

ראש הרפובליקה נבחר על ידי צירי מועצת המדינה של קרים והוא נבחר לתקופה של חמש שנים ואינו יכול למלא תפקיד זה יותר משתי קדנציות ברציפות.

== היסטוריה ==
ב-11 במרץ 2014 אימצו המועצה העליונה של הרפובליקה האוטונומית של קרים ומועצת העיר סבסטופול הצהרה על עצמאותה של הרפובליקה האוטונומית של קרים ושל העיר סבסטופול מאוקראינה. בהתאם להכרזה, במקרה של החלטת עמי קרים כתוצאה ממשאל עם להצטרפותה לפדרציה הרוסית, הוחלט שקרים תוכרז כרפובליקה ריבונית ובמעמד זה תתאחד עם הפדרציה הרוסית כסובייקט פדרלי.<ref name="declar-ria"></ref><ref name="declar-itar"></ref><ref name="declar-rada"></ref>

על פי חוקת קרים, שאושרה ב-11 באפריל 2014, נבחר ראש הרפובליקה של קרים על ידי צירי מועצת המדינה של הרפובליקה של קרים בהתאם לחקיקה של הפדרציה הרוסית ושל הרפובליקה של קרים.

מאז 14 באפריל 2014, את תפקידו של ראש הרפובליקה של קרים מצלא יו"ר מועצת השרים של קרים סרגיי אקסיונוב. ראש הרפובליקה של קרים עומד בראש ממשלת הרפובליקה - מועצת השרים של הרפובליקה של קרים (בשילוב עם תפקיד יו"ר מועצת השרים), או בהסכמת מועצת המדינה ממנה יו"ר למועצת השרים. מ-27 בפברואר 2014 את תפקיד יו"ר מועצת השרים מילא סרגיי אקסיונוב שנבחר לתפקיד זה על ידי המועצה העליונה של קרים, עוד כשזו הייתה כחלק מאוקראינה.

ב-9 באוקטובר 2014 בחרה מועצת המדינה של קרים פה אחד את סרגיי אקסיונוב לראש הרפובליקה של קרים.<ref>[http://itar-tass.com/politika/1495779 ТАСС: Политика - Сергей Аксенов избран главой Крыма]</ref>

== ראשי קרים ==
{| class="wikitable" style="text-align: center;"
|-
! colspan="4"|ראש
! תחילת כהונה
! סוף כהונה
! בחירות
! שיוך מפלגתי
! ראשי ממשלה
|-
! rowspan=3|1
| rowspan=3 rowspan=3 style="background:#0C2C84;"|
| rowspan=3|סרגיי אקסיונוב
| style="background:lightyellow"|14 באפריל 2014
| style="background:lightyellow"|9 באוקטובר 2014
| style="background:lightyellow"|ללא<ref>מונה על ידי נשיא רוסיה לממלא מקום ראש הרפובליקה</ref>
| rowspan=3| רוסיה המאוחדת
| rowspan=2|הוא עצמו
|-
| 9 באוקטובר 2014
| 20 בספטמבר 2019
| 2014
|-
| 20 בספטמבר 2019
| מכהן<br><small>(כהונתו תסתיים בספטמבר 2024)</small>
| 2019
| יורי גוצאניוק
|}

== קישורים חיצוניים ==

* 

== הערות שוליים ==

קטגוריה:קרים: פוליטיקה
קטגוריה:משרות פוליטיות ברוסיה
קטגוריה:ראשי סובייקטים פדרליים של רוסיה
Feline

Feline (בעברית: חתוליים) הוא אלבום הבכורה של הזמרת-יוצרת הבריטית אלה אייר.<ref name=":0"></ref> האלבום יצא לאור ב-28 באוגוסט 2015, על ידי חברת התקליטים וירג'ין EMI.<ref name=":0" /> מתוך האלבום יצאו ארבעה סינגלים.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)
|זהב
|100,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|14 באוגוסט 2020
|תקליטור • הורדה דיגיטלית
|וירג'ין EMI
|<ref></ref>
|}

==קישורים חיצוניים==

==הערות שוליים==

קטגוריה:אלבומי בכורה מ-2015
קטגוריה:אלבומים באנגלית
קטגוריה:אלבומים שהופקו על ידי גרג וולס
דומיננטיות וכניעה (מיניות)

דומיננטיות וכניעה (באנגלית: Domination and submission, או בקיצור D/s) הן קבוצה של התנהגויות, מנהגים וטקסים פסיכוסקסואלים בהם אדם מאפשר מרצון לאדם אחר למלא תפקיד דומיננטי עליו/עליה. תחום זה נחשב לחלק מקבוצת הפרפיליות BDSM.

מגע פיזי אינו הכרחי במערכות יחסים עם D/s ועל כן יש אנשים שמנהלים מערכות יחסים אנונימיות המלוות באלמנטים של דומיננטיות וכניעה באמצעות שירותי טלפון, דואר אלקטרוני, או שירותי מסרים מידיים. במרבית המקרים מדובר במערכת יחסים פיזית אשר לעיתים אף חוצה אל תחום הסאדו-מזוכיזם.

ב-D/s אחד השותפים מפיק הנאה ארוטית מהשליטה באדם אחר או מכך שהוא/היא נתונים לשליטת אדם אחר. האדם בתפקיד הדומיננטי מכונה "Dom" (זכר) או "Domme" (נקבה), ואילו האדם בתפקיד הנשלט מכונה "Sub" (זכר או נקבה).

יכול להיות מספר פרטנרים במערכת יחסים מסוג D/s, אף על פי כן לרוב ישנם רק שני אנשים מעורבים - לעיתים רבות זוג במערכת יחסים מחויבת מתמשכת. במפגשי D/s בדרך כלל יהיו יותר אנשים בתפקיד Sub מאשר אנשים בתפקיד Dom. המונח "דומינטריקס" מתאר בדרך כלל Domme אשר ממלאת תפקיד זה בתשלום.<ref name="Fedoroff637">:"Sexual arousal from consensual interactions that include domination should be distinguished from nonconsensual sex acts."</ref>

מערכות יחסים מסוג זה מבוססות תמיד על אמון הדדי והסכמה מלאה.

== דומיננטיות וכניעה בתרבות הפופולרית ==
=== ספרות ===
אחת העבודות הנודעות ביותר שעוסקות בנושא הוא הרומן משנת 1870 "ונוס בפרווה" מאת הסופר האוסטרי לאופולד פון זאכר-מאזוך בו הגיבור, סברין, משכנע אישה, בשם וונדה לקחת אותו כעבד שלה, להשתמש בו, ומאפשר לה לבזות אותו. בהשראת הספר הפסיכיאטר והסקסולוג האוסטרי-גרמני ריכרד פון קראפט-אבינג טבע את המונח "מזוכיזם". הדמות הנשית המרכזית בנובלה, מבוססת על דמותה של פאני פיסטור, אשתו של מאזוך.

==== סופרים קלאסיים בז'אנר ====
* המרקיז דה סאד
* לאופולד פון זאכר-מאזוך

==== סופרים בולטים נוספים בז'אנר ====
* אי. אל. ג'יימס
* אלפרידה ילינק

=== מוּסִיקָה ===
* השיר של הרולינג סטונס "Under my Thumb" משנת 1966 עוסק כביכול במערכת יחסים מסוג D/s.
* השיר "Venus in Furs" של להקת הוולווט אנדרגראונד משנת 1967 מבוסס על הרומן של סאקר-מזוך עוסק בין היתר ב-D/s.
* השיר של להקת הרוק גרין דיי "All By Myself / Domined Love Slave" משנת 1994 עוסק בדומיננטיות נשית.
* השיר של הזמרת ריהאנה "S&M" משנת 2010 עוסק בהנאה שמפיקה ריהאנה מ-BDSM.

=== סרטים ===
* ונוס בפרווה (1967) בימוי: ג'וזף מרזנו (התסריט נכתב על ידי ג'וזף מרזנו על בסיס ספרו של לאופולד פון זאכר-מאזוך).
* שוער הלילה (1974)
* תשעה וחצי שבועות של שכרון חושים (1986) בוסס על ספר בשם זהה.
* המזכירה (2002) נחשב לאחד מסרטי המיינסטרים הראשונים שעסק במערכת יחסים של D/s.
* הדוכס מבורגונדי (2014)
* חמישים גוונים של אפור (2015) מבוסס על רומן עם אותו השם מאת אל ג'יימס.

== גלריה ==
<gallery widths=230px heights=190px>
D&s BDSM couple.jpg|דומיננטיות וכניעה באירוע BDSM
Two_Women_in_a_Bondage_Scene,_One_Tied.png|דומיננטיות וכניעה
Le_Rêve_d'un_flagellant_by_George_Topfer.jpg|איור מ-1921 המתאר זוג הלוקח חלק ב-D/S
Sexual_roleplay.jpg|אישה מחופשת לשוטרת בתפקיד ה-Domme אשר שולטת בגבר המחופש לשודד
</gallery>

== ראו גם ==
* BDSM
* דומינטריקס
* מדרג חברתי (בעלי חיים)
* עבדות מינית (BDSM)
* פטישיזם (סקסולוגיה)

==הערות שוליים==

קטגוריה:BDSM
קטגוריה:אקטים מיניים
קטגוריה:פאראפיליה